Et langt liv med politik er ved at være slut for Ole Stavad, der siger farvel til politik efter næste kommunalvalg. - Det er en sum af overvejelser, og så er jeg heller ikke ung. Det hjælper ikke så meget, at man føler sig som 40 år, siger han til tv2nord.dk. - Jeg orienterede min gruppeformand i begyndelsen af august. Vi ventede med, at offentliggøre det, til budgettet var på plads, fortsætter han. Ole Stavad sad i Folketinget fra 1980 til 2007, hvor han blandt andet sad som skatteminister og erhvervsminister under Nyrup-regeringerne. Han har siden 2010 været medlem af kommunalbestyrelsen i Jammerbugt Kommune. - Jeg holder ikke op med at holde øje med politik. Jeg holder ikke med at mene, hvordan samfundet ændrer sig og lokalområdet udvikler sig, siger Ole Stavad.

Opsummering:
67-årige Ole Stavad fra Socialdemokratiet genopstiller ikke til byrådet i Jammerbugt Kommune ved næste kommunalvalg.